Regstellende Aksie - Solidariteit se besoek aan die VN - Solidariteit WêreldSolidariteit Wêreld | Page 53
Tuis › Nuuskantoor › Regstellende Aksie – Solidariteit se besoek aan die VN
Regstellende Aksie – Solidariteit se besoek aan die VN
Solidariteit het verlede jaar ’n verslag oor die regering se beleid van rassekwotas by die Verenigde Nasies se komitee vir die uitwissing van alle vorme van rassediskriminasie (CERD) ingedien.
Suid-Afrika het die VN se resolusie teen rassisme bekragtig en is verplig om aanbevelings van die resolusie te implementeer.
Die VN-resolusie maak deel uit van die Suid-Afrikaanse reg en aanbevelings sal spierkrag aan Solidariteit gee vir plaaslike litigasie.
In sy verslag kap die VN-komitee die SA-regering oor sy gebruik van apartheidsera-rasseklassifikasie.
Die VN-komitee sê in ’n verklaring oor regstellende aksie in Suid-Afrika: “Experts took note of the rather rigid approach to the application of quotas which seemed to favour quantitative over qualitative.”
Die VN-komitee se aanbeveling 32 van 2009 sê dat regstellende aksie nie net op ras mag fokus nie, maar ook op persone se ekonomiese en sosiale omstandighede.
Die SA-regering moet aan die VN-komitee verslag doen oor die impak van regstellende aksie op arbeid, onderwys, openbare en politieke sake.
Die SA-regering moet aan die VN-komitee verslag doen oor die impak van regstellende aksie op persone wat daardeur geraak word.
Die VN-komitee bepaal dat regstellende aksie tydelik van aard moet wees.
Die VN-komitee bepaal dat regstellende aksie ’n legitieme doel moet hê.
Die VN-komitee bepaal dat regstellende aksie “should not lead to the maintenance of separate rights for different racial groups.”
Solidariteit gaan as ’n waghond in Suid-Afrika optree om seker te maak die SA-regering voldoen aan die vereistes van die VN-komitee.
Solidariteit sal by die volgende sitting van die VN-komitee weer ’n skaduverslag indien om aan te toon of die regering aan al die aanbevelings voldoen het.
Die Suid-Afrikaanse Menseregtekommissie tree as agent van die VN-komitee in Suid-Afrika op en moet toesien dat Suid-Afrika voldoen aan die vereistes van die VN.
Die Suid-Afrikaanse Menseregtekommissie (SAMRK) beskik oor die mag om ’n spesiale ondersoek te doen daaroor of Suid-Afrika se regstelwette aan die VN-vereiste voldoen. Solidariteit het die SAMRK versoek om so ’n ondersoek te doen.
Ondersteun Solidariteit se veldtog teen raskwotas deur ʼn lid te word: https://solidariteit.co.za/1-minuut-aansluiting/.
Solidariteit en AfriForum soek klarigheid oor sportkwotas
Die vakbond Solidariteit en die burgerregte-organisasie AfriForum gaan op Woensdag 1 Maart ingevolge die Wet op die Bevordering van Toegang tot Inligting (Paia) in die hooggeregshof argumenteer dat die ministerie van sport inligting rakende transformasieteikens moet blootlê. Volgens Anton van der Bijl, hoof van Solidariteit se Sentrum vir Billike Arbeidspraktyke, ... Lees meer
Solidariteit gaan nou intens fokus op staalbedryf
Die vakbond Solidariteit het vandag gesê dat hy in die komende jaar intensief gaan fokus op die uitbou en volhoubaarheid van die plaaslike staalbedryf in Suid-Afrika. Dit is ook om hierdie rede dat die vakbond vandag bekendgemaak het dat hy binnekort ’n veldtog, naamlik Steun Ons Staal (SOS), gaan loods. ... Lees meer
Die vakbond Solidariteit het vandag, ná afloop van die Februarie-begrotingsrede, skerp kritiek op die ANC-regering se politieke beloftes gehad – beloftes wat nou in die nasionale begroting in ʼn groter mate deur die belastingbetaler gefinansier gaan word. Volgens Gerhard van Onselen, ekonomiese navorser verbonde aan die Solidariteit Navorsingsinstituut (SNI), ... Lees meer
« Vorige 1 … 51 52 53 54 55 … 733 Volgende »